Referat styremøte 21.11.2018

Til stede: Klas, Thomas, Arne, Stian, Ann Kristin

Sak 1: Godkjenning av referat fra styremøtet 26.09.2018.

Referatet fra 26.09.18 ble godkjent. 

Sak 2: Sponsing. Klas, Thomas og Stian Halvåg informerer.

Invitasjonsbrev til ulike sponsorer er utarbeidet. Det er også laget en liste over mulige sponsorer. Mål i sponsorinntekter er 200 000. Stian Halvåg er sponsoransvarlig. Styret gir Stian fullmakt til å styre sponsorkontrakter. Han kan signere kontrakter under 20.000. Over denne summen så må han kontakte styret for godkjenning av kontrakter. 

Det er viktig at grasrotvervingene er synlig på nettsiden vår. 

Thomas oppretter en SPLEIS i navnet til Grace. 

Sak 3: Utarbeide Atlas sin kleskolleksjon og definere ønsket trykk. 

Atlas bestiller treningstøy med trykk før jul. Alle som er medlemmer i klubben får 25 % rabatt. 

Sak 4: Ungdomsutvalget. Njål informerer om fremdriften. 

Ungdomsutvalget i Atlas ledes av Njål Høie. Han har med seg Josefine, Othilie og Boris. 

Klubben har øremerket 15000 kr til sosialt arbeid for ungdommen i klubben. Dette for at ungdommen ikke skal falle fra, og for å styrke fellesskapet til de unge i klubben. 

Det er viktig at ungdomsutvalget jobber for ALLE ungdommene i klubben og at tiltakene de setter inn er inkluderende for alle. 

Ungdomsutvalget ønsker å jobbe for en treningsreise for alle. De ønsker også å finne dugnadsjobber slik at alle kan være med på en slik treningsreise. Et ønske hadde vært å jobbe for en tur til Tokyo i 2020.

Sak 5: Evaluering av treningstider. Før jul skal treningstidene evalueres. Bestemme utforming og ansvarlig for denne evalueringen.

Prosjektet har gått mye bedre enn forventet. Styret ønsker en evaluering før jul. Thomas lager en undersøkelse på Google dokumenter og sender ut til alle utøvere. Prosjektet evalueres på neste styremøte. 



Sak 6: Oppdatering, oppmenn. System for påmelding til stevner.

Oppmenn:

Bryteskole: Jenny Aardalen
Knøtt: Sven Åge Nilsen
Gutt 12/15: Arsen Timirebiev
Ungdom/junior/senior: Gudrun Høie
Jenter: Gudrun Høie

Det er viktig at styret presenter oppmenn/kvinner på tavla i gang – gjerne med bilde, på FB og på hjemmesiden. 

Thomas tar et møte med alle oppmenn. 

Gudrun Høie har ansvar for påmelding til utenlandsstevner.
Styret ble ikke enige om hvem som skulle ta ansvar for oppmelding til lokale stevner. 


Sak 7: Sportslig plan og –budsjett 2019. Spesielt planlegge landsstevnet/NM i Tromsø.


Sak 8: Treningsavgift. Sende ut treningsavgift for høsten 2018. Diskutere pris på treningsavgift 2019, spesielt for hospitanter og seniorgruppe.

Styret drøftet å øke prisen på treningsavgift for hospitantene. Styret ble enige om at alle som trener på Atlas må betale treningsavgift. 

Sak 9: Aktivitetsdager. Juleavslutning 5. desember. Bronsemerket lørdag 8. desember?

Damegruppa planlegger juleavslutning den 5.desember.  


Sak 10: Oversikt over økonomi.

Det ligger an til et O-budsjett. Klubben må få inn 100 000 kr i sponsorinntekter. 


Sak 11: Eventuelt

